
J oxemi Zumalabe Fundazioaren hezur- 
muina dira formazioa, dinamizazioa eta 
gogoeta; azken horren bueltan kokatzen 
da gure proiektu-taldea. Hausnarrean eta 
solasean aritzeko espazioak ahalbidetzen 
ditugu eta herri mugimenduentzat erabilga- 
rriak izan daitezkeen gogoeta kolektibo eta 
kokatuak plazaratzea dugu xede. 

Esku artean duzun kaiera hau, Joxemi 
Zumalabeko Borroka moldeak eta kultura 
politikoa herri mugimenduetan proiktuaren 
bitartez egindako prozesuaren emaitzetako 
bat da. Fundazioaren lan-ildotik abiatuta, 
2012an jarri genuen martxan Aktibismo 
edo militantzia politikoa eta kolektiboen 
barne horizontaltasunari buruzko gogoeta. 
2014an «Dabilen Harriari Goroldiorik ez» 
liburuxka eta DVD-a argitaratu ostean, 
hainbat aurkezpen eta eztabaida egin 
genituen. Hiru urte geroago, 2017an, 
liburuxka gaztelaniara itzuli eta kaleratu 
egin genuen. 

Prozesu horrek hainbat kezka azaleratu 
zituen eta gogoeta fase berri bati ekin 
genion. Hala, barrura eta kanpora begi- 
rakoaren arteko oreka bilatu nahi izan 
genuen; herri mugimenduen barnera 
begiratzearen garrantziaz ahaztu gabe 
(hori izan zen militantzia ereduen inguruko 

hausnarketaren xede nagusia), borroka 
molde eta kultura politikoei erreparatu nahi 
genien. Iruditu zitzaigun pendulu efektua 
izan zezakeela; hau da, hausnarketa kolekti- 
boen zein taldeen barne-bizitzara bideratuz 
gero, koletiboen jardunean eragiten duten 
kanpo-elementuei arreta gutxiago jartze- 
ko arriskua egon zitekeela. Garai hartan 
esaten bagenuen ezin zela kanpora begiratu 
barrukoari erreparatu gabe, oraingoan argi 
dugu kontrakoa ere ez dela egokia. 
2015-2016 ikasturtean hartu genuen Borroka 
moldeeen inguruan gogoetatzeko erabakia. 
Hori horrela, gure lehen kezkak bildu eta 
horietatik abiatu ginen: borroka moldeen 
inguruan hitz egiteko ditugun zailtasunak eta 
aukerak, iraganeko ikaspenak eta egungo 
testuinguruaren ertzak. Prozesu horren 
emaitzaren zatietako bat da esku artean 
duzuna. 

Edukiei dagokionez, eztabaida luze baten 
ostean lau gai nagusi identifikatu genituen: 
aliantzak, desobedientziak, gatazkak eta 
biolentziak. Aukeraketa gure interesekin bat 
dator, baina horrek ez du esan nahi, inondik 
inora, kultura politikoaren azterketa horietan 
agortzen denik. 

Bestalde, militantzia-ereduetan pentsatzen 
jardun ginenean aipatu genuen interesgarria 


iruditzen zitzaigula hiru eremutan arreta 
jartzea: kidea, taldea eta proiektua, hain 
zuzen ere. Hiru elementu horien artean oreka 
topatzea komeni da. Egun laugarren batek 
ere hartu du garrantzia: testuinguruak; 
ezinezkoa baita borroka moldeen inguruko 
gogoeta egitea bizi dugun testuinguruari 
erreparatu gabe. Bestalde, gainontzeko liru 
elementuei ere eragiten die. 


Herri mugimenduen zenbait espaziotan 
antzeman ditugun eztabaidak jasotzeko 
aztertzeko eta laguntzeko asmoarekin a 
dugu ibilbide berri hau. Hurrengo orrieta 
aurkituko dituzue bidean bildu ditugun 
galdera eta tresna praktikoak. Gogoeta- 
rako, bide berriak irekitzeko eta erabakia 
hartzeko lagungarriak izango direlakoan 

on egin! 


liatu 



AURKIBIDEA 









Esan dugun moduan, gogoeta dugu fundazioaren ardatzetako bat. Gure 
asmoa da herri mugimenduentzat eta herri mugimenduekin batera inte- 
res kolektiboa izan dezaketen gaien inguruko ikerketa aktibista eta haus- 
narketak sustatzea. Jendarte eraldaketara bidean, egungo errealitateari 
buruzko begiradak elkartzeko ahalegina egiten dugu. Laburki, hauek dira 
egitasmo horren helburu zehatzak: 


Kolektiboen barrura 
begirakoaren lanketatik 
abiatuta kanpora begi- 
rako lanketa bultzatzea. 


Borroka moldeak/kultura 
politikaren aterkiaren 
azpian gogoetarako 
espazioak irekitzea. 


Aliantzen, desobe- 
dientzien, gatazken eta 
biolentziaren inguruko 
gogoeta-tresnak sortzea 


bur 
uak 

Oraingoan ere, garrantzitsua da zenbait alderdi azpimarratzea eta kon- 
tuan hartzea: 

0Gure asmoa ez da inoren posizioa epaitzea. 

Gure begiraden aniztasuna islatzeaz gain, hainbat kezka komunei heltzen 
0saiatu gara. Eztabaida blokeatu dezaketen ikuspegi dikotomikoak saihestu 
ditugu, ahal izan dugun neurrian. 

Gai baten inguruan iritziak eta ikuspegiak azaleratzeaz haraindi, gure 
|g|beldurrak ere atera nahi izan ditugu. Gai batzuen inguruan hitz egiteko 
dugun zailtasun edo ezintasuna ere azaldu da gure eztabaidan. 

Prozesuaren nondik 

Gai bakoitzaren inguruan formatu ezberdinetako hainbat saio burutu ditugu. 
Formatu txikiari heldu diogu; hala, gai bakoitzak eskatzen duen autonomia 
lantzearekin bat, gaiak elkarren artean harremanetan jartzeko ahalegina egin 
dugu. Borroka moldeen gaia lantzeko gure asmoa argi izan dugun arren, ez da 
erraza izan helburuak zehaztea, ezta gaiak ixtea ere. Era berean, lan egiteko 
hainbat modu tartekatzeak lagundu digu eztabaidarako espazio seguru eta 
irekiak sortzen. Bi eratako saioak egin ditugu: 

S a i o i t x i a k//////////////////////////////////////////// 

Fundazioko kideen arteko eztabaida eta gogoeta sustatu ditugu. Gaia ireki 
ondoren, bildutakoa borobildu dugu. Publikoki zabaldu edo beste kolektibo 
batzuekin landu baino lehenago, gure artean gaiak aztertzeari garrantzia 
eman diogu, ideiak trukatu eta partekatze aldera. Horretarako, herrigintzatik 
eta akademiatik sortutako irakurgaiak ere bidelagun izan ditugu. Saio horietan 
agerian gelditu dira planteamenduen arteko ezberdintasunak, eta ohartu gara 
askotan ez dugula tarterik hartu berauek sakon plazaratzeko. 


o 





Beste mugimenduetako kideekin 
egindako saioak eta saio publikoak 

Barne-mintegietan identifikatutakoaren haritik, beste saio batzuetan 1 sola- 
sean aritu gara herri mugimenduetako kide eta gai bakoitzarengandik hurbil 
dauden gonbidatuekin. Gogoetarako saioak ez dira publikoak izan, Bergaran, 
w Laudion eta Zubietan egin ziren hiru saio izan ezik. 

^ 2016. urteko ekainean, Bergaran "Herri mugimenduetako kultura politikoak 

| aztergai" mahai-ingurua antolatu genuen, "Atxiki dezagun oraina" funda- 
= zioaren ospakizun egunaren baitan. Aliantzak, desobedientziak, gatazkak eta 
| biolentziak izan genituen ardatz. Gai horien ertzak mahaigaineratzen aritu 

| ziren Zigor Olabarria aktibista, Itziar Gandarias ikertzaile eta aktibista feminis- 

1 ta, Mauge Cañada Arterra Bizimodu proiektuko kidea eta Julen Zabalo aktibista 

|1 eta EHUko irakaslea. Guztira 40 lagun inguruk parte hartu genuen gogoetan, 

1 eta talde handi zein txikian iritziak partekatzen aritu ginen. 

Biolentziak: 2016ko ekaina; aliantzak: 2016ko ekaina; gatazkak: 2017ko maiatza. 







Laudion, aldiz, «Gazteen borroka moldeak: norantz eta nola?» tailerra egin 
genuen 2016ko "Gazte Danbada" topaketaren baitan. Elkar ezagutzeko jolasa 
egin ondoren, talde txikietan batu eta moldeak eta tresnak identifikatzen aha- 
legindu ginen. Jarraian, aurrez aipatutako lau ardatzak 1 azaldu eta borroka 
moldeen inguruko gogoeta abiatu genuen. Bukatzeko, talde txikietan ardatz 
horien inguruan hausnartu genuen. 

2018. urteko irailean, < < Herri mugimenduen borroka moldeak aztergai: 
gatazkak, biolentziak eta aliantzak> > tailerra egin genuen Iraultza Txikien 
Akanpada egitasmoaren baitan. Bakoitzak bere esperientziatik tiraka (borroka 
antiespezistan, feministan, ekologistan, presoen aldeko mugimenduan...) 
kezkak partekatu genituen. Eta batez ere, gatazka sozialen inguruko irakaspe- 
netan sakondu genuen: konfrontazio egoeretatik ateratakoak, gatazka sozialak 
nola bizitu ditugun, gatazkak ulertzeko modu ezberdinak, gatazkak kudeatze- 
ko moduak, gatazkak aztertzeko klabeak.... 


1 

Gatazkak, biolentzia, aliantzak eta desobedientzia 

Gatazka(k) 

Gaiaren 

aurkezpena 

P roiektu honen baitan hizpide izan dira gizarte eraldaketarako bi- 
dean herri mugimenduetan piztu diren eta bizi ditugun gatazkak. 
Azken 30 urteotan hauteman ditugun estrategia aldaketetan, kora- 
piloetan, blokeoetan eta konfrontazioetan jarri dugu arreta; horiek 
aztertzeko zein etorkizunera begirako erronkei heltzeko tresnen 
gogoeta egin dugu. Horretarako, saioetan partekatutako esperient- 
ziez gain, oso baliagarriak izan zaizkigu hainbat irakurgai. 

Saioetan zenbait herri mugimenduetako kidek parte hartu zuten: 
unibersitateko gune transfeminista, euskalgintza, hezkuntza platafor- 
ma, Gipuzkoa Zutik, Lurralde Askea, Zero Zabor... 

Tokian tokiko gatazken esperientziak biltzearekin bat, ikuspegi 
makroago batera salto egin dugu, boriek aztertzeko tresna eta bi- 
de-orri bat lortu abal izateko. Izan ere, gatazkak ezin dira desagerra- 
razi; ezkutuan edo agerian, beti aurkituko ditugu bidean. 


"Berea ez duena, kontrakoa dena inkluso, onartzeko eta baloratzeko adina jakinduriarik ez 
duen edozein botere modu motza da eta gizarte motz bat elikatzen ari da. A/de edo kontra 
jartzeko /abe/a nork jarriko dion zain dagoena berdintsu. Botere eta boteretxoengandik 
norbere irizpideak ere behar du autonomoa eta autogestionatua." 

Maialen Lujanbio (2015) 
[Euskadi Irratian egindako elkarrizketatik hartua] 

"El sistema intenta que todo cambio social se produzca dentro de si mismo, ensaya para que 
el conflicto se regule dentro de sus tripas, pretende que todo se resuelva con sus paradigmas. 
iQue herramientas de lucha precisamos para que la gravedad del campo de batalla se incline 

hacia nosotras?". 

Mikelon (2018) 

[Movimiento social: desafios y oportunidades' hitzalditik berresku ratua.] 

Testuingurua 

"Los conflictos existen siempre; no trateis de evitarios sino de entenderlos" 

Lin Yutang 

B orroka moldeen gaineko gogoeta burutzerako orduan, ezinbestean kokatu behar dira ho- 
riek testuinguru baten baitan. Testuinguru politiko eta sozialek markatzen dute, hein handi 
batean, garai bakoitzeko ekintza kolektiboa. Une bakoitzean bizi dugun errealitateak baldint- 
zatu egiten ditu herri mugimenduetan antolatzeko moduak, eta eragina dauka eraldatzeko 
gaitasunean, desioetan zein moduetan. Hortaz, beharrezkotzat jotzen dugu, labur-labur bada 
ere, egungo egoerari erreparatzea hurrengo paragrafoetan zehar. 

Gaur egungo testuinguru politikoaren elementu garrantzitsua da azken hamarkadetan bizi 
izan dugun borroka armatuaren amaiera. Hala ere, ez litzateke egokia izango gure herrian 
dauden eztabaida guztien erdigunean jartzea Euskal Herrian gatazka nazionalak izan duen 
eraldaketa, nazionalak ez diren bestelako zapalkuntzak ikusezin bihurtu eta haien ekarpe- 
nak desagertarazi ditzakeelako. Borrokak hierarkizatzeko asmorik gabe, aitortu behar dugu 
gatazka nazionalak eta bere bilakaerak gatazka definitzeko eta hori bizitzeko moduetan izan 
duen eragina eta garrantzia. Era berean, nazioartean zein estatuan bizi izan ditugun beste 
hainbat gertakarik gaitasuna izan dute gure testuingurua erabat eraldatzeko. 
Dirudienez, Euskal Herrian gatazkek behera egin dute, tentsio politiko- soziala jaitsi egin da 
eta gizarte borrokaren intentsitateak leuntze prozesu bat bizi du. Lehengo borroka moldeek 
eta boterearen erreakzioek berehalako eragina (errepresioa, heriotzak, erbesteratzeak eta 
abar) zuten eta epe luzerako joerak sortu zituzten. Joera horiek kultura- politikoak eratu eta 
finkatu zituzten: nahitaezko lerratzeak, polarizazioa, gatazkaren inguruko kontzeptzioak). 
Horiek ez ziren borroka armatuaren bukaerarekin desagertu. Estatatuaren jokabideak ere 
eragina izan du gauzak bere horretan mantentzean. 

Antza denez, borroka armatuak utzitako ajeak ireki egin ditu gogoetarako espazioak eta ber- 
kokatzeak, bai kolektiboki, baita bakarka ere. Dena dela, ez da egun batetik bestera gauzatu 
daitekeen prozesua; hori horrela, zailtasunak eta blokeo egoerak ez dira gutxi izan, bes- 
teak beste, iraganak duen pisuaren edota gatibutasun-sentsazioaren ondorioz. Oraindik ere, 
borroka armatuaren garaiko logikak eragin handia du herri mugimenduko sektore askoren 
diskurtso eta jardun politikoan. Hona hemen adibide batzuk: alde edo kontra zaude; nik eta 
nire ingurukoek badakigu zein den konponbidea, besteek, berriz, ez; gatazka baten aurrean 
kokatzeko dugun moduak lagunak eta etsaiak sortzen ditu,- posizio argia ez duten horiek 

gurera ekarri behar ditugu. Horrek ez du esan nahi gatazka ekidin behar denik, baina norekin 
gaude gatazkan? Zeintzuk dira agenteak'? 

Finean, gatazka aztertzerako orduan, hainbat alderdiri erreperatu behar diogu. Alde batetik, 
gatazka demokratizaziorako aukera moduan uler daiteke. Horren arabera, eragile guztien 
ahotsak entzuteko parada eskaintzen dute gatazkek, interes edo iritzi pluralen agertokiak 
lirateke, eraldaketarako testuinguru sozio-politikoa suposatuko lukete 2 ... Aktore guztien par- 
te-hartzerako abagune izan daitezke, posizio anitzen existentzia eta horren onarpena eta ko- 
gestiorako markoa sor dezakete. Aldi berean, gatazkek ondorio mingarriak ere badituzte eta, 
herri mugimenduen ikuspegitik, egoera batzuetan erabiltzen diren konfrotaziorako tresnek 
ondorio horien larritasuna areagotu dezakete. 

Bestetik, gatazka ekidin behar dela azpimarratzen duen ikuspegia dago. Ordena soziala eta 
egonkortasuna mantentzea du helburu; zentzu horretan, arrisku egoera gisa ulertzen du 
gatazka. Ordenaren mantenua ez da botere posizoetan daudenek soilik defendatzen duten 
jarrera; ezegonkortasunak ere izugarri beldurtzen du. 

Une honetan badirudi herri mugimenduen baitan gatazka soziala ulertzeko moduak ez direla 
uztargarriak. Eszena denok eraldatu nahi badugu ere, desberdin begiratzen diogu eta bes- 
telako estrategiak eraikitzen ditugu. Ondorioz, askotariko begirada horiek elkarren artean 
osagarri izan baino, elkar oztopatzen ari direlakoan gaude. 



1 Adibide legez "zurrumurruen aurkako agentea" sortzeko estrategia aipa dezakegu. Norbaitek esaten badigu 
"inmigranteek diru-laguntza denak eramaten dituzte haientzat" gure erantzun posible bat da: "arrazista hutsa zara" (kasu 
honetan zu eta gu dinamika argia, zu arrazista zara eta ni ez). Modu honetan haria hausten da eta diskurtsoak "armatu" 
egiten dira, here diskurtsoa herrindartzen du parekoak (eta guk). Proposatzen dena esperientzia propiotik ahiatzea da 

eta ezherdin jokatzea: "nik ere hori nuen huruan, zalantza handiak nituen, haina nire bizilagunarekin hitz egin nuen 
gizarte-langilea dena, eta esan zidan ez zela horrela", "ulertzen dut zure kezka, haina ikusi zenituen heste egunean 
egunkarietan atera ziren datuak? Oso portzentaia txikia da laguntzak jasotzen dituzten kanpotarrena", edo "nire bizilaguna 
kanpotik etorri zen eta laguntza jasotzeak asko lagundu zion egonkortzen eta gerora heste alternatiba hatzuk bilatzen" eta 
ahar. Aukera asko daude haina azpimarratu hehar dena parekoarekin haria ez hausteko heharra da, komunikazio kanala 
irekia mantentzeko saiakera. Adihide hau gai ezherdin askotara eraman dezakegu. 

2 Jone Martinez-Palaciosek hainhat lan argitaratu ditu gatazka sozio-anhietal eta parte-hartzearen inguruan. 
Gehiago sakondu nahi izanez gero hemen irakurgai: https://recyt.fecyt.es/index.php/recp/article/view/37538/21056 

A tal honetan bildu ditugu gatazk(ar)en, konfrontazioaren eta protesten definizioak bildu 
ditugu; izan ere, hiru ideia horiek behin baino gehiagotan azaleratu dira gogoeta 
prozesuan. Espero dugu jarraian aipatzen diren kontzeptuen xehetasunak hausnarketarako 
lagungarriak izatea. 

Aurrez aipatu bezala, gatazkak ikuspegi eta era oso ezberdinetatik definitu, ulertu eta azter- 
tu daitezke. ffori dela eta, beharrezkoa ikusi dugu, ezer baino lehen, gatazkez ari garenean 
zertaz ari garen azaltzea. 

Esanahi etimologikotik abiatzen bagara, gatazkak talka esan nahi du', bi alderen edo gehia- 
goren artean gorpuzten den ikuspegi, jarrera edota posizioen arteko talka, hain zuzen ere. 
Guk egin dugun gogoetaren baitan, aldiz, gatazkaren izaera soziala nabarmendu izan nahi 
dugu. Eta azpimarra berezia egin nahi izan diogu gatazkek aldaketa soziala sustatzeko 
duten gaitasunari 1 2 : 

* Gizarte desorekak eragiten dituzten ezberdintasun sozialetan dago gatazken 
jatorria. Hainbat gizarte sektoreren arteko botere asimetriak azalarazten dira 
gatazketan; hau da, agerian uzten dira generoaren, sexuaren, hizkuntzaren, 
adinaren, jatorriaren, klasearen edota bestelako faktore sozialen eraginez sortzen 
diren zapalkuntzak. Botere asimetriez ari garenean era guztietako baliabidei 
egiten diegu erreferentzia: ekonomikoak, denbora, formazioa, botere politikoa, 
errepresentazioa, informazioa.... Baita ardura edo zereginen banaketei ere. 

* Gatazka eraikitzailea dela esan dezakegu, posizio indibidual zein kolektiboak 
mugiarazten ditu-eta. Eraldaketa sozialen prozesuaren parte dira gatazkak 3 . 

1 Latineko Conflictus = talka egin 

2 Zentzu horretan, Josep Maria Valles eta Salvadror Marti Puigek honela definitzen dute: 

"Gatazken jatorria gizarte desorekak eragiten dituzten ezberdintasun sozialetan kokatzen da. Baliabideen 
banaketak eta aukerek giza talde eta norbanakoak egoera asimetrikoetan kokatzen dituzte. Komunitateko kide 
guztiek ez dituzte aukera berberak baliabide material, formaziorako edota euren ideiak hedatzeko aukera 
berberak. Era berean, guztiek ez dituzte zeregin eta zamak banatzen: familiarrak, produktiboak, asistent- 
zialak, fiskalak... Talde eta pertsonen arteko desorekek erantzun mota ezberdinak sortuko dituzte. Baldintza 
abantailatsuenetan daudenak euren egoera mantentzen saiatuko dira, eta horren alde borrokatuko dute. 
Bestalde, kaltetuek euren baldintzak hobetzen saiatuko dira" (Valles eta Marti, 2015:19). Itzulpena gurea da 

3 Peruko PDTG erakundeko kideek, "metodologia para el fortalecimiento de organizaciones sociales" 

gida osatu zuten, gatazka sozio-anbientalen erdian estrategia ezberdinak martxan jartzen laguntzeko hel- 
burua duen tresna. Gizarte antolakundeak indartzeko metodologia gida osatu zuten, gatazka sozio-anbientalen 
erdian edtrategia ezberdinak martxan jartzen laguntzeko helburua duen tresna. Honela definitzen dute bertan 
gatazka: * gizarte eraldaketarako prozesuaren parte da gatazka. Aldaketak eragiteko aukera eskaintzen 
duela uste dugu. Gainera, gatazka une egokia izan daiteke biztanleriaren eta bere erakundeen egoera sakon 

Bestalde, gizarteko hainbat sektore edo kolektiboren beharrak ezagutzeko eta egoerak 
aldatzeko aukera eskaintzen dute. Aurkakotasunak gorpuzten direnean ahalbidetu daiteke 
eraldaketa soziala, une horretan gelditzen baitira agerian posizioen arteko ezberdintasunak. 
Gatazken izaera dinamikoa eta erlazionala nabarmendu nahi dugu. Gatazkak 
dinamikoak dira talkak askotariko formak eta faseak dituelako; eta erlazionalak dira 
eragileen hartu-emanek -ekintzen kostua, sostengua, konpromisoak eta abar- forma 
emango diotelako konfrontazioari edo protestari. 

Asko sinplifikatuta, herri mugimenduetan gatazkez ari garenean bi arlo nagusi bereizten 
ditugu: 

* Barne mailakoak. Hau da, herri mugimenduetako pertsonen edo taldeen artean 
gauzatu ohi direnak. Horren inguruan beste gogoeta prozesu batzuetan sakondu 
dugu 4 . 

* Gatazka sozialak edo kolektiboak. Gogoeta prozesu honetan batik bat giza- 
taldeen arteko eremuari egin diogu erreferentzia, gatazkak borroka moldeen 
eremuan kokatu baititugu. Izan ere, tokian tokiko aldaketak sustatuta edo 
aldaketei aurre eginda garatu izan da herri mugimenduen lan-jarduna, eta hala 
izaten jarraitzen du. 

Konfrontazioa aipatzen dugunean herri mugimenduek euren helburuak lortzeko 
moduaz ari gara; alegia, egoera bat eraldatzeko eraikitzen den harreman sozialaz. Beraz, 
mugimenduen edo taldeen ekintza edo jardun politikoek ordena material eta sinbolikoa 
apurtzen dutenean egongo ginateke konfrontazio egoera baten aurrean. Azken finean, 
zenbait posizioren arteko aurkakotasuna azaleratuko litzateke, kontrajarriak diren jarrerak 
gorpuztuta. Konfrontazioak molde edo itxura ezberdinak har ditzake. 


aztertzeko, dauden beharrak aitortzeko, nahi duten bizimodua eta etorkizuna esplizitatzeko, edota hobekunt- 
zak proposatzeko". Hemen deskargatu daiteke: https://ia802803.us.archive.org/31/items/379419453Metodolo- 
giaParaEIFortalecimientoDeOrganizacionesSocialesConEnfoqueDeAlt/379419453-Metodologia-para-el-fortale- 
cimiento-de-Organizaciones-sociales-con-enfoque-de-Alternativas-al-Desarrollo.pdf 
4 Joxemi Zumalabe Fundazioak EHko hainbat herri eragile eta berrehun bat banakakorekin batera 

2012.urtetik 2014.urte arte burutu dugun gogoeta egin genuen. Ekimenaren helburu orokorra herrigintzan 
dihardugun taldeon barne antolaketa, funtzionamendu eta parte-hartzeari buruzko hausnarketa kritikoa 
bultzatzea izan zen. Gogoeta honetan ateratako ondorio, kezka eta galdera berriak modu kolektiboan idatzi 
eta liburu eta dokumental batean jaso genituen, "Dabilen harriari Gororoldiorik ez" izenburupean: http:// 
joxemizumalabe.eus/liburuak/DHGE-l.pdf 








Protestaz ari bagara, berriz, gatazkek hartzen duten formari egiten diogu erreferentzia. 
Hots, ekintza politikoen -agerraldi publiko, manifestaldi, sabotaia eta abar- bitartez, aurka- 
ria interpelatu eta norbere posizioa agerian uztea litzateke protesta 5 . 


5 Virgina Manzano-ren (2013) definizioaren arabera: "aldarrikapenak sostengatuz, ikusgarritasun 

publikoa eskurtazen duen ekintza kolektiboa, intentzionalitatea duen eta liskartsua izan daitekeena". 

Adibidea: Lur, etxebizitza edo bestelako 
espazioen okupazioa 


rGATAZKA 


Okupazioaren atzean dagoen gatazka ez du okupazioak 
berak sortzen. Bere jatorria jabego pribatuan dago, espazio 
eta etxebizitzei ematen zaien erabileran. Aldi berean, espazio 
publikoen erabilerarekin, eta bereziki kudeaketarekin, lotuta 
dago, jendeak bere sozializazio eta elkarguneak termino 
propioetan kudeatzeko aukerarekin. Jabetza pribatua. Espazio 
komunitarioen erabileraren balioa. 


KONFRON- 

TAZIOA 


Desalojoak. Okupazioaren kasuan, konfrontazioa bere puntu 
gorenera heltzen da gatazka horretan dauden posizioak 
irudikatzen direnean: lur edo eraikinaren jabegoa duen jabe, 
enpresa edo erakundea, erabilera eta kudeaketa egiten duten 
okupatzaileak, beraien auzo edo herrian dauden bizilagu- 
nak eta erabilera horren inguruan posizionatzen direnak... 
Espazio horiek legez edo indarrez jabego pribatuaren eskutara 
bueltatzeko ahaleginak daudenean konfrontazioak intentsitate 
handikoak izaten dira. Funtsean, legala denaren (jabegoa 
norena den) eta bidezkoa denaren (nork erabiltzen duen es- 
pazioa eta zertarako) arteko konfrontazioa da, konplexutasun 
maila ezberdinekin, kasuan kasuko. 


PROTESTA 


Okupazioa bera, mobilizazioak. Konfrontazioa areagotzen den 
heinean biderkatzen dira protesta moduak ere: espazio horiek 
defendatzeko kanpaina eta sinadura bilketak, manifestazioak, 
utzaratzeari aurre egiteko erresistentzia zibila edo indarke- 
riazkoa, ekimen kultural edo artistikoak... Askotan, okupazioaz 
baliatzen dira okupazioaren kontrako erasoak salatzeko, galdu 
den espazioa edo beste bat berreskuratuta. 


L. 


J 


19 ► 


AURKIBIDEA 











Gogoetarako proposamena 


Esku artean duzun proposamena ez da itxia, gatazkak bir- 
pentsatzeko pizgarri izan nahi duen tresna ireki eta amaitu 
gabea baizik. Balizko gatazka baten aurrean gure posizio eta 
pausoak zeintzuk izango liratekeen erabakitzeko prozesuan 
lagungarri suerta daitezkeen galderak hartu eta eremuka 
sailkatzen saiatu gara. Horrekin guztiarekin ariketa bat sor- 
tu dugu. Jakina, bide posible bat baino ez da eta kolektibo 
bakoitzak egokitu, birformulatu, osatu... edota paperontzira 
botako du! 



Herri mugimenduetan 
estrategiak pentsat- 
zen, proposatzen eta 
adosten ari garenean 
horien iraunkortasuna, 
eraginkortasuna eta 
aldaketarako gaita- 
suna aztertzea inte- 
resgarria izan daite- 
keelakoan gaude, eta 
horretarako galdera 
batzuk proposatzen 
dizkizuegu. Zergatik 
galderak? Irekiak 
direlako, ez direlako 
denak erantzun behar, 
hausnarketarako bide 
ematen dutelako eta 
gai horren inguruan 
solastean etengabeko 
itaunketan ibili gare- 
lako gure artean. 


Hona hemen gure proposamena. 

r- 

Gatazkaren 


Zein da gatazkaren 
arrazoia? 

Zertan oinarritzen da? 

Gatazka sozial orok abiapunturen bat du, 
edo bat baino gehiago, gehienetan. Gure ko- 
lektibotan lantzen ditugun gatazka askoren 
oinarrian daude botere harreman desoreka- 
tuak, baina zeren araberakoak dira? Lurra- 
ren edo jabetzaren ingurukoak? Aberastasun 
banaketarenak? Generoari dagozkionak? 
Etniari? Hizkuntza eskubideei? Gatazka orok 
integratuak izango ditu elementu horiek eta 
beste batzuk, baina garrantzitsua da jakitea 
nola konbinatzen diren gure kasuan, unean 
uneko analisi egokia egitea elementuak 
harilkatzeko moduaz. Era berean, gatazka 
askoren oinarrian dauden elementuak zaha- 
rrak eta nahiko egonkorrak izango dira eta, 
beraz, inportantea da gure buruari galdet- 
zea zergatik orain eta zergatik hemen: hau 
da, zer dela eta ari gara gure kolektiboan 
gatazka honen inguruan lanean edo gatazka 
bat ikustarazi nahian? 

Nola kokatzen dira 
gatazka honetako al- 
deak? Nolakoak dira 
beraien arteko botere 
harremanak? 

Non gaude gu? 

Gatazka orotan hainbat posizio sortzen eta 
elikatzen dira. Une batzuetan posizio horiek 
oso argiak edota mugakoak izan daitezke; 
gatazka polarizatua dagoela diogu orduan. 
Beste une batzuetan, ordea, posizio anit- 
zagoak sortuko dira. Beraz, garrantzitsua 
da pentsatzea gatazkak orain arte nolako 
posizioak sortu dituen eta nola kokatu diren 
pertsona eta taldeak horren inguruan; izan 
ere, jarrerak mugitzen saiatzea da herri 
mugimenduek gatazketan duten rolaren zati 
bat. 










g}tf 

tiih 


\2S$ 

wj> . '■ 

^IU 


abiapuntua 


Zein(tzuk) d(ir)a 
estrategiaren 
helburua(k)? Eta nolako 
testuingurua dugu? 

zer giro dago? 

Aurrekoarekin lotuta, eta lehen galderen 
erantzunak lagun, zer da zehazki lortu nahi 
duguna gatazka honetan dugun esku-hart- 
ze edo ekintzekin? Posizioak mugitu nahi 
ditugu? Zapalkuntzak irauli? Ezkutuan zegoen 
gatazka bat agerrarazi? Zein bide jarraituko 
dugu eta zeintzuk izango dira epeak? Testuin- 
guruko zein elementuk lagundu gaitzake? 
Zeintzuk izango dira jarri beharreko mekanis- 
moak gure estrategiak horizontalki berrikusi 
eta aldatu ahal izateko? 

Jende askok uler eta parteka dezakeen 
posizioa da gurea edo batzuei oso arrotz eta 
ulergaitza suertatuko zaie? 

Gatazka sozial baten eragin nahi badugu, 
ezinbestean gatazka hori ikusgarria eta 
ulergarria izan behar da eragin nahi dugun 


esparruan dagoen jendearentzat. Galdetu 
beharrekoa da, beraz, ulergarriak diren ter- 
minotan azaltzen ari garen gatazka, jende 
dezente ote den gatazka horren jakitun edo / 
eta jarrerarik hartu duen horren inguruan. 
Eragile garen aldetik, gure kolektiboak 
ere posizio bat izango du egoera horretan 
(finkoa edo aldakorra izan daiteke, esplizitu 
edo inplizituagoa...). Era berean, itaundu 
beharrekoa da ea jendeak bat egiten duen 
gure jarerrarekin edo aintzat hartu edo 
aitortzen duen. 

Gure estrategiek aurreikusten al dituzte 
konfrontazioaren zentroan ez dauden 
pertsonak kontuan hartzeko moduak? Me- 
kanismo horiek aktibatzen al dute modurik 
asistentzialista edota partenalista ez direla 
bermatzeko? Aldi berean, nola lortuko dugu 
jendearen iritziak jasotzea, kolektiboaren 
erabakietan beste iritzia ere egon dadin? 
Gatazkak ikusgarriago egiten diren heinean, 
ohikoa da gure posizioa finkatzea eta bi po- 
lotan kokatuta dauden agenteek bata bestea 
kontutan hartuta jokatzea edo estrategiak 

moldatzea, bereziki gatazkak polarizatzen 
direnean. Alta, beste jarrera bat hartu duten 
pertsona, talde eta eragileak egongo dira. 
Nola bermatuko dugu haien espazioa gure 
estrategiaren baitan, polarizazioak sortzen 
duen "ahari talka" hutsean ez geratzeko? 
Pertsona eta talde horiek inplikazio handia 
izan dezakete gatazkan, baina, hainbat arra- 
zoi tarteko, ez dute aktiboki parte hartzen 
guk planteatzen dugun estrategian. Pentsatu 
beharra dago, hortaz, haiekin dugun harre- 
mana ezin dela haiek "konbentzitzera" edo 
guregana hurbiltzera mugatu; joan-etorriko 
harremanak sortzeko gaitasuna landu behar 
dugu. 

Zer nolako aukerak eta baliabideak 
ditugu aurrera egiteko? Baliabideak zentzu 
zabalean ulertu behardira: pertsonak, 
dirua, denbora, aukera politikoak eta abar. 
Denbora luzez eutsi nahi dugun estrategia 
da? Baiezkoan, posible al dugu hori bermat- 
zea? Nola egin dezakegu? zelN ondorio izan 
ditzake taldearentzat eta taldekideentzat? 
Aurreikusten al ditugu bidean gu eta beste 
batzuk animatuko dituzten lorpen txikiak? 
Galdera horiek hurrengo atalean landuko 
ditugun galderekin lotuta daude. Kasu 
gehienetan gatazkak ez dira azken bultzada 
batekin konpontzen, puri-purian daude- 
nean hala ematen duen arren. Beraz, gure 
baliabideak zein baliabide sozialak kontuan 
hartu behar ditugu epe laburreko ikuspegiak 
ekiditeko: sostengarria al da gure estrategia 
(mobilizazioak, ikusgarritasuna...)? Gure 
kolektiboak aurre egin ahalko dio (erre 
gabe, gure diruak erabat xahutu gabe...)? 


Horrek ez du esan nahi ezin dugunik erabaki 
une batzuetan gure diru edo baliabideak 
xahutzea eta gure ekintzen bitartez, labu- 
rrak izan arren, indar handia duten uneak 
sortzea. Egiten duguna egiten dugula, jakinu^ 
edo aurreikusi behar dugu zeintzuk izan 
daitezkeen ondorioak. 

Kanpora begira, jendea batzea lortuko al du? Baita 
epe luzean ere? Nork har dezake parte eta nork ez? 
Ba al dago inoiz parte hartzeko aukera izango ez 

duen norbait/kolektiboren bat? 

Gatazka sozial bat astintzeko hainbat modu daude, hainbat estrategia: sentsibilizazioa 
bultzatu dezaketen ekimenak abiatu ditzakegu, polarizazioa sortu edo arindu dezaketenak, 
eraikitzaileak diren ekimenak burutu ditzakegu, baita salatzen dutenak ere... Aukera guzti 
horiek berezko ondorioak dituzte eta haien artean konbinatu daitezke. 

Zalantzarik gabe, ekimenek batzeko duten gaitasunak kezkatu egiten ditu herri mugimen- 
duak. Askotan, ordea, ez diogu gure buruari galdetzen zein harreman duen horrek gure 
estrategiekin: posible al da jende multzo zabal bat gure estrategiarekin identifikatzea eta 
hor egon nahi izatea? Zeintzuk dira hori errazten duten elementuak gure plangintzan eta 
zeintzuk zailtzen dutenak? Zer irabazten eta zer galtzen dugu elementu horiek indartzean 
edo alboratzean? Jendearen motibazio eta gogoez gain, ba al daude haien parte-hartzea 
mugatu ditzaketen elementu materialak (arriskua, dirua, denbora, gaitasunak...)? 

Barrura begira (gure taldeari/taldeei), gure arteko 
kohesioa bultzatzen du edo urrundu egiten gaitu? 
Zer nolako eragina (fisiko, animiko, ekonomiko, 
errepresiboa...) izan dezake gutariko bakoitza- 
rengan? Eta taldearengan? Nola uztartu ditzakegu 
kanporako eta barrurako begirada horiek? 

Cure estrategiak ez ditu ondorioak soilik kanpora begira, helburu zehatz batzuk lortzeari 
begira. Barrura begira ere ondorioak izango ditu eta ezinbestekoa dugu berauek kontutan 
izatea. Kolektibo edo taldeetan parte hartzen duten pertsonengan eta beraien gertukoen- 
gan eragina izan ditzaketen alderdiekin (estresa, tentsioa, errepresioa, beldurra, etsipen 
sentsazioa, norbere bizitzako beste aspektuak alboratzea eta ardura batzuk beste batzuen 
eskuetan uztea...) zer egingo dugun pentsatu behar dugu; gatazkak astintzeko estrategiak 
ezin dezake kontenplatu soilik oso zabala den bizitza sozialaren eragin-esparru abstraktua, 
barrura begirako eraldaketa eragin eta elkar zaintzeko balioko duen estrategia izan behar 
da aldi berean. 

Nortzuk bildu gara gatazka hori ikusarazi nahian? 
Nortzuk ez daude? Gatazka hori gorpuzten dugun 

pertsonak gaude? 

Gatazka ikusarazi edo mugitu nahi dugun espazioa nolakoa den jakiteak ere kezkatzen 
gaitu. Espazio horretan nortzuk gauden, pertsona horiek gatazka nola bizi duten, espazio 
horretan parte hartzen duten pertsonen kokapen soziala zein den... Izan ere, gerta daiteke 
gatazkaren ondorioak bizi dituzten pertsonek gure planteamendu eta estrategiekin bat ez 
egitea edo horiengandik oso urrun sentitzea. 

Gatazkaren 

eskalatzea 

Gatazka orok faseak bizi ditu; une batzuetan pil-pilean egongo da (oso presente komunita- 
teen bizitzetan, presentzia mediatikoarekin, tentsioarekin...) eta beste une batzuetan, aldiz, 
ia ahaztua egongo da, itzalita. Askotan gatazka bat itzalita egoteak ez du esan nahi gatazka 
horrek ez dituenik ondorioak edota pertsona, giza-talde, animali edo ingurune batzuek 
pairatzen ez dutenik. 

"Eskalatzea" esaten diogu gatazka fase batetik bestera mugitzeari (edo mugiarazteari); 
"des-eskalatzea" deritzogu kontrakoari. Finean, eskalan igotzea edo jaistea litzateke; baina 
zer ulertzen dugu horrekin? 

Astindu nahi dugun gatazka unez une pentsatzeko galdera gutxi batzuk planteatu ahal 
ditugu gure kolektibo edo taldeetan. 

* Zein bide erabiliko ditugu gatazka eskalatzeko? Nola lortuko dugu gatazka 
eskalatzea gure taldearen printzipio etikoekin bat datozen bideak erabilita? 

* Zeri erantzuten dio gatazka eskalatzeko nahiak? Ba al dago emozio zehatzen bat 
nahi horren oinarrian? 

* Gehienetan indarkeriaren erabilerarekin lotzen dugu gatazka eskalatzea, baina 
ziur al gaude gure kasuan eta unean uneko/lekuan lekuko horrek eskalatzen 
iagunduko duela? 

* Zeri esaten diogu eskalatzea? Gatazka ikusgarriago egoteari? Jende gehiago 
inplikatua sentitzeari? Iritziak polarizatzeari? Gutxi batzuek gatazka intentsitate 
handiz bizitzeari ala jende multzo handi batek intentsitate gutxiz bizitzeari? 

* Gatazka larregi tentsionatu bada edo asko eskalatu badu ba al ditugu medioak 
berau deseskalatzeko? Ala maila batetik aurrera kolektibo eta gizarte inplikatu 
bezala egin dezakegunak ez du eraginik gatazkaren eskala gure kontroletik 
kanpo geratu delako? 

Oharra: Ez ahaztu garrantzitsua dela ziurtatzea uneak eta guneak izango ditugula prozesu 
osoan egindakoari buruz hausnartzeko. 

Nolako eraginak izan ditzake, zertan eragiten du? 
Arau sozialak edo legeak eraldatzeko gaitasunik al 
du? Eta berriak sortzekoa? Eragin zuzena al du pert- 

sona batzuen egunerokotasunean? 

Gure gatazka "astintzeak" izan dituen ondorioak aztertzea eta baloratzea garrantzitsua da. 
Horretarako, baliagarria da zenbait dimentsio kontutan izango dituen analisia egin ahal 
izatea, hala nola: aspektu administratibo eta legaletan izandako eragina edo eragin eza; 
lege sozialen aldaketan edo jendarteko sektore batzuek berauekin identifikatu edo betet- 
zeko asmoetan; pertsona, talde, animali edo ingurune baten egoeran, izan ekonomikoki, 
emozionalki edo biziraupenean; antolakuntza forma berriak sortu edo zeudenak indart- 
zean,- imaginarioak eraldatzeko izandako gaitasunean; egitura iraunkor emantzipatuagoak 
sortu edo indartzean, eta zuei bururatzen zaizkizuenak. 


Zein bide erabiliko dugu etorkizunean izan 
ditzakeen ondorioak kolektiboki kudeatzeko? 

Adierazi dugun bezala, gatazkak ez dira hasi eta bukatzen, itxuraz aldatu eta berauen 
kondizioak aldatzen dira. Dena dela, jakin behar dugu egindakoaz hausnartzeko eta aurrera 
begirakoak pentsatzeko uneak topatzen; bitartean, orain arte egindakoen ondorioei aurre 
egitea egokituko zaigu. Jakina, ondorio horiek positiboak (babestu eta indartu beharreko 
lorpenak) edo negatiboak (gure taldeko kideek edo beste batzuek bizi dituzten egoera 
espezifikoak: errepresioa, nekea, barne- bizitza zein bizitza kolektibo ezegonkorra...) izan 
daitezke eta, gehienetan, nahastu egingo dira. 

Gogoratu oso baliagarria dela bizi izandako prozesuen ikaspenak, bidean izandako ezta- 
baidak, erabakiak hartzeko moduak, hausnarketak eta abar jasotzen dituen errelatoa, bai 
aurrera begira, baita beste batzuei begira ere. Zentzu horretan, ezinbestekotzat jotzen dugu 
hartutako erabakiak zein etorkizunera begira adostutakoak guztientzat sostengarria eta 
zehatza izango den moduan jasotzea. 

Eta hemendik aurrera zer? 

G ure lehen pausoa izan da barne saioetan, mugimenduetako kideekin egindako saioetan 
eta saio publikoetan jasotako ideia, korapilo eta pentsamendu lerroak bateratzea. Ideia 
horiek guztiak txukundu eta antolatu ostean, gure asmoa da berri mugimenduetako kide eta 
aktibistekin partekatzea. 

Identifikatutako lau elementuetako -gatazka, biolentziak, desobendientzia eta aliantzak- 
bakoitza lantzeko erritmoa eta formatua desberdina izan da. Catazkei dagokionean, kaiera 
formatuan jaso dugu gogoeta. Beste harri batean, aliantzen inguruko bideo-elkarrizketak 
argitaratuko ditugu. 

Lantxo bauen zabalpenean, une honetan bizirik dauden kezken hariei elkarrekin tira egin 
nabi diegu. Horretarako, kaiera eta bideoak zabaltzeaz gain, gogoetarako espazio ireki 
eta lasaiak sortzea ere da gure asmoa; edozein ideia partekatzeko edo gaiaren inguruan 
sakontzeko interesa izanez gero jar zaitezte gurekin harremanetan belbide bonen bitartez: 


komunikazioa@joxemizumalabe.eus. 

Elkarren berri izango dugulakoan! 

